|  |
| --- |
| ΥΠ.Π.Ε.Θ  Δ.Ε.Π.Π.Σ.  1Ο ΠΕΙΡΑΜΑΤΙΚΟ Δ.Σ ΡΟΔΟΥ |

**ΠΛΑΙΣΙΟ ΕΠΙΓΡΑΜΜΑΤΙΚΗΣ ΠΕΡΙΓΡΑΦΗΣ ΔΡΑΣΗΣ**

**ΓΙΑ ΕΥΡΥΤΕΡΗ ΕΦΑΡΜΟΓΗ**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ΣΧΟΛΕΙΟ: | | 1o Πειραματικό Δημοτικό Σχολείο Ρόδου | | | | | | | | | | | | | | |
| ΚΑΤΗΓΟΡΙΑ ΔΡΑΣΗΣ: | | | | | ΕΚΠΑΙΔΕΥΤΙΚΟΣ ΟΜΙΛΟΣ | | | | | | | | | | | |
| ΤΙΤΛΟΣ ΔΡΑΣΗΣ: | | | **Ψηφιακή Τάξη**  Ηλεκτρονικά Περιβάλλοντα Μάθησης,  Τεχνολογίες για την Ηλεκτρονική Μάθηση | | | | | | | | ΔΙΑΡΚΕΙΑ ΔΡΑΣΗΣ: | | | | ΕΤΗΣΙΑ | |
| ΥΠΕΥΘΥΝΟΣ ΕΚΠΑΙΔΕΥΤΙΚΟΣ: | | | | | | | | ΚΑΡΒΟΥΝΙΔΗΣ ΣΑΡΑΝΤΗΣ | | | ΕΙΔΙΚΟΤΗΤΑ: | | ΠΕ86 | | | |
| ΣΥΝΕΡΓΑΖΟΜΕΝΟΙ ΕΚΠΑΙΔΕΥΤΙΚΟΙ ΑΝΑ ΕΙΔΙΚΟΤΗΤΑ | | | | | | | | | | | | | | | | |
| 1. |  | | | | | | | | | | ΕΙΔΙΚΟΤΗΤΑ: | |  | | | |
| 2. |  | | | | | | | | | | ΕΙΔΙΚΟΤΗΤΑ: | |  | | | |
| ΣΧΟΛΙΚΟ ΕΤΟΣ ΥΛΟΠΟΙΗΣΗΣ ΔΡΑΣΗΣ: | | | | | | 2018-2019 | | | ΣΥΜΜΕΤΕΧΟΝΤΑ ΤΜΗΜΑΤΑ ΣΧΟΛΕΙΟΥ: | | | | | Ε & Στ Τάξεις | | |
| ΠΛΗΘΟΣ ΣΥΜΜΕΤΕΧΟΝΤΩΝ | | | | | | | ΕΚΠΑΙΔΕΥΤΙΚΩΝ: | |  | ΜΑΘΗΤΩΝ: | | 60 | | ΤΡΙΤΩΝ: | |  |
| ΣΤΟΧΟΣ ΔΡΑΣΗ  Σ: | | | | Εξοικείωση με το Διαδικτυακό Συστήμα Διαχείρισης Μάθησης και Διδασκαλίας (ΣΔΜΔ) Edmodo. Γνωριμία με το Edmodo, ως με μία πλατφόρμα επικοινωνίας, διάθεσης εκπαιδευτικού υλικού και εκπόνησης εκπαιδευτικών δραστηριοτήτων στα πλαίσια του ομίλου. Επίσης, γνωριμία με ορισμένες βασικές κατηγορίες εκπαιδευτικών ψηφιακών περιβαλλόντων (εκπαιδευτικά λογισμικά και ψηφιακά διαδικτυακά ή μη περιβάλλοντα, που επιδέχονται εκπαιδευτικής χρήσης).  Οι μαθητές πρέπει:   1. να είναι εξοικειωμένοι με τις βασικές λειτουργίες του ΣΔΜΔ Edmodo. 2. να αντιλαμβάνονται την πολυπλοκότητα του όρου «εκπαιδευτικό ψηφιακό περιβάλλον» (εκπαιδευτικά λογισμικά και ψηφιακά περιβάλλοντα που επιδέχονται εκπαιδευτικής χρήσης) 3. να είναι εξοικειωμένοι και να διαχειρίζονται επιμέρους κατηγορίες εκπαιδευτικών ψηφιακών περιβαλλόντων 4. να αναγνωρίζουν αντιπροσωπευτικά είδη από τις βασικές κατηγορίες εκπαιδευτικών λογισμικών που διατίθενται για εκπαιδευτική χρήση (π.χ. κλειστού και ανοικτού τύπου, πολυμέσα, εγκυκλοπαίδειες, συνεργατικά περιβάλλοντα, προσομοιώσεις, κ.λπ.) 5. να αναγνωρίζουν αντιπροσωπευτικά εκπαιδευτικά λογισμικά για τα επιμέρους γνωστικά αντικείμενα 6. να αναζητούν στο διαδίκτυο εφαρμογές και να διακρίνουν αυτές που θα τους φανούν χρήσιμες στην καθημερινή διδακτική τους εμπλοκή | | | | | | | | | | | | |
| ΣΥΝΤΟΜΗ ΠΕΡΙΓΡΑΦΗ ΥΛΟΠΟΙΗΣΗΣ (100 λέξεις) | | | | | | | | | | | | | | | | |
| Η διδακτική προσέγγιση και η μεθοδολογία που επιλέχθηκε στα πλαίσια λειτουργίας του ομίλου πληροφορικής, είχε **σαφή εργαστηριακό προσανατολισμό.** Βασικοί στόχοι λειτουργίας του ομίλου, αποτέλεσαν η **ενεργός συμμετοχή κάθε μαθητή**, η συνεχής αλληλεπίδραση και η συνεργασία με το διδάσκοντα και, κυρίως, με τους συμμαθητές του. Στόχοι, οι οποίοι όπως αποδείχτηκε, επετεύχθησαν σε ιδιαίτερα μεγάλο βαθμό.  Το εργαστήριο πληροφορικής, αποτέλεσε το βασικό χώρο στον οποίο εργάστηκαν οι μαθητές, προκειμένου να υλοποιηθεί το πρόγραμμα του ομίλου. Το εργαστήριο αποτέλεσε χώρο μελέτης, έρευνας, ενεργητικής συμμετοχής και συνεργασίας. Με τον τρόπο αυτό δημιουργήθηκε το κατάλληλο περιβάλλον, μέσα στο οποίο ενθαρρύνθηκε και ευνοήθηκε η διερευνητική προσέγγιση των νέων γνώσεων, η αλληλεπιδραστική και συνεργατική μάθηση, καθώς η αυτενέργεια και η δημιουργικότητα των μαθητών.  Το πλαίσιο λειτουργίας του ομίλου συνίσταται σε τέσσερις διαστάσεις (συνιστώσες):   |  | | --- | | * **Τεχνολογική:** Περιλαμβάνει τεχνικές γνώσεις που αφορούν σε θεμελιώδεις έννοιες των Η/Υ (π.χ. υλικό, λογισμικό, αρχείο, δίκτυο κ.λπ.) και ικανότητες χρήσης βασικών περιβαλλόντων των Η/Υ (εκπαιδευτικό λογισμικό, επεξεργασία κειμένου, υπηρεσίες Διαδικτύου κ.λπ.). | | * **Γνωστική:** Περιγράφει τις θεμελιώδεις δεξιότητες αξιοποίησης των Η/Υ ως εργαλεία έρευνας, δημιουργίας, επικοινωνίας και μάθησης στα πλαίσια όλων των εκφάνσεων της ζωής των μαθητών. | | * **Επίλυση προβλήματος (problem solving):** Αφορά στην εφαρμογή και ολοκλήρωση των τεχνικών και γνωστικών δεξιοτήτων με στόχο την επίλυση προβλημάτων. Στο ανώτατο επίπεδο, ο άξονας αυτός καταγράφει δεξιότητες δημιουργικότητας, καινοτομίας και αλλαγής στάσεων και κοινωνικών συμπεριφορών για τις ΤΠΕ και το ψηφιακό γραμματισμό. | | * **Κοινωνικές δεξιότητες:** Οι μαθητές αναπτύσσουν επίσης εκείνες τις κοινωνικές στάσεις και δεξιότητες που διαμορφώνουν τη σύγχρονη ψηφιακή κουλτούρα. Η διάσταση αυτή διατρέχει οριζόντια όλες τις θεματικές ενότητες και αφορά σε ζητήματα ηλεκτρονικής ασφάλειας, προστασίας προσωπικών δεδομένων, πληροφορικής ηθικής και δεοντολογίας, σε κώδικες διαχείρισης και αξιοποίησης πληροφοριών από πηγές κ.λπ. |   Οι τέσσερις αυτές διαστάσεις, καθώς και τα ιδιαίτερα χαρακτηριστικά τους, αποτέλεσαν βασικό πυλώνα λειτουργίας του ομίλου.  Οι δραστηριότητες που υλοποιήθηκαν από τους μαθητές στον ηλεκτρονικό υπολογιστή, ήταν κλιμακούμενης δυσκολίας και στόχευαν στη συνδυασμένη ανάπτυξη τεχνικών, γνωστικών και κοινωνικών ικανοτήτων με στόχο την επίλυση προβλημάτων από το σχολικό πρόγραμμα σπουδών και την κοινωνική ζωή των μαθητών. Οι θεματικές ενότητες του ομίλου σχεδιάστηκαν με τέτοιο τρόπο, ώστε οι μαθησιακοί στόχοι να ανταποκρίνονται στο βαθμό ετοιμότητας και ανάπτυξης των μαθητών. | | | | | | | | | | | | | | | | |
| ΑΠΟΤΕΛΕΣΜΑΤΑ- ΠΡΟΤΑΣΕΙΣ (100 λέξεις) | | | | | | | | | | | | | | | | |
| Οι αρχικοί στόχοι, όπως περιγράφονται παραπάνω σε προηγούμενο κεφάλαιο, καθώς και ο επιμέρους **σκοπός** του ομίλου, ο οποίος είναι, όλοι οι μαθητές να έχουν τις ευκαιρίες να αναπτύξουν τουλάχιστον τις προτεινόμενες ικανότητες (γνώσεις, δεξιότητες και στάσεις) που σχετίζονται με τον πληροφορικό γραμματισμό και τις ΤΠΕ, θεωρούμε, ότι επετεύχθη σαν σε ιδιαίτερα μεγάλο βαθμό κατά τη διάρκεια της δεύτερης φάσης λειτουργίας του ομίλου.  Το παραπάνω συμπέρασμα, συνάγεται μέσω της αξιολόγησης, στην οποία προέβει ο εκπαιδευτικός, αξιοποιώντας δεδομένα που προέκυψαν από ποικίλες δραστηριότητες, όπως ασκήσεις, πειραματικές προσεγγίσεις και σχέδια έρευνας.  Η χρήση της **σπειροειδούς προσέγγισης** προκειμένου να είναι εφικτό να επανέρθει ο διδάσκων σε προηγούμενες θεματικές ενότητες, των οποίων τα αντικείμενα κρίνονται αναγκαία για την ομαλή συνέχεια της εκπαιδευτικής διαδικασίας, αποδείχτηκε ιδιαίτερα πετυχημένη αλλά και απαραίτητη. Αξιολογώντας σε τελική φάση την πορεία του προγράμματος του ομίλου, μπορούμε να αναφέρουμε ότι σε γενικές γραμμές ακολουθήθηκε ο αρχικός σχεδιασμός και τηρήθηκε το χρονοδιάγραμμα που είχε τεθεί για την επίτευξη των στόχων λειτουργίας του ομίλου.  Η κατανομή του διδακτικού χρόνου του αρχικού προγραμματισμού αποδείχθηκε ρεαλιστική και τηρήθηκε σε μεγάλο βαθμό. Βέβαια χωρίς αυτό να σημαίνει ότι δεν υπήρξαν και απρόοπτες καταστάσεις οι οποίες ανάγκασαν τον εκπαιδευτικό να επαναπρογραμματίσει τον αρχικό σχεδιασμό του ομίλου. Η εφαρμογή του προγράμματος λειτουργίας του ομίλου στην πράξη, μας οδήγησε σε ορισμένα ιδιαιτέρως χρήσιμα συμπεράσματα και παρατηρήσεις, όπως για παράδειγμα ότι ορισμένες θεματικές ενότητες και εκπαιδευτικές δραστηριότητες απαιτούν περισσότερες διδακτικές ώρες από ότι αρχικά είχε προγραμματιστεί. Παράλληλα, όπου διαπιστώθηκε ότι πρέπει να γίνουν τροποποιήσεις στα σχέδια διδασκαλίας οι οποίες θα συνέβαλλαν στην ομαλή πορεία του ομίλου, αυτές έγιναν. Μάλιστα, βασικός παράγοντας αυτών των αλλαγών, αποτέλεσε η άποψη των μαθητών όπως αυτή εκφράστηκε άμεσα ή έμμεσα μέσα από συζητήσεις.  Στα πλαίσια του ομίλου ιδιαίτερη προσπάθεια καταβλήθηκε, ώστε οι μαθητές να έρθουν σε επαφή με ανθρώπους ή φορείς που εξειδικεύονται σε θέματα σχετικά με το ψηφιακό κόσμο. Έτσι στο πρόγραμμα του ομίλου υπήρξαν αρκετές επισκέψεις και ομιλίες-διαλέξεις από γονείς ή άλλους εξωσχολικούς φορείς. Οι περισσότερες από αυτές ήτανε προγραμματισμένες, χωρίς βέβαια να λείψουν και μερικές που προέκυψαν τελευταία στιγμή, διαφοροποιώντας τον αρχικό σχεδιασμό.    Προβλήματα σχετικά με την παρουσία ή την παρακολούθηση των συμμετεχόντων μαθητών δεν παρουσιάστηκαν. Οι περισσότεροι μαθητές που συμμετέχουν στον όμιλο έχουν από ελάχιστες έως καθόλου απουσίες. Σ΄ αυτό συνέβαλλε στα μέγιστα ο αρχικός προγραμματισμός λειτουργίας όλων των ομίλων του σχολείου που έδωσε στους γονείς και στα παιδιά τη δυνατότητα να οργανώσουν το πρόγραμμα των σχολικών αλλά και εξωσχολικών δραστηριοτήτων τους, έτσι ώστε να μπορούν τα παιδιά να παρακολουθούν έναν οι περισσότερους ομίλους. Δυστυχώς υπήρξαν και μαθητές που ενώ ήθελαν δε μπόρεσαν να συμμετέχουν στον όμιλο πληροφορικής εξαιτίας της ώρας. Κάτι που ήτανε γενικά αναπόφευκτο. | | | | | | | | | | | | | | | | |
| ΣΥΝΔΕΣΜΟΣ ΑΝΑΡΤΗΣΗΣ ΔΡΑΣΗΣ: | | | | | | [www.mathimapliroforikis.weebly.com](http://www.mathimapliroforikis.weebly.com) [www.edmodo.cοm](http://www.edmodo.cοm) | | | | | | | | | | |

|  |
| --- |
| **ΕΝΔΕΙΚΤΙΚΕΣ ΚΑΤΗΓΟΡΙΕΣ ΔΡΑΣΕΩΝ** |
| 1. Καινοτόμος Διδακτική Πρακτική 2. Ενδοσχολική έρευνα 3. Καινοτόμος Διοικητική Δραστηριότητα 4. Πειραματική Εφαρμογή Νέων ή Τροποποιημένων Προγραμμάτων Σπουδών 5. Επαγγελματική Ανάπτυξη Εκπαιδευτικών 6. Ανάπτυξη και τεκμηρίωση νέου Εκπαιδευτικού Υλικού |

**Σημείωση:** Αναζητούνται δράσεις των ενδεικτικών θεματικών, με σαφήνεια και συντομία, οι οποίες θα μπορούσαν να εφαρμοστούν και από άλλα σχολεία.